Идиоадаптатсия

Идиоадаптатсия (аз лот. idios — худӣ, хосса ва адаптатсия) — яке аз самтҳои асосии таҳаввулоти андомгон, ки дар мавриди он сохтор ва вазифаи узвҳо тағйир меёбад, вале савияи инкишофи худи андомгон дигаргун намешавад.

Идиоадаптатсияро биологи рус А. Н. Северсов ба илм ворид кардааст. Ҳамзамон бо идиоадаптатсия аз вожаҳои кладогенез, алломорфоз ё аллогенез ва ғ. истифода мекунанд. Идиоадаптатсия боиси густариши гурӯҳҳои мавҷудоти зинда ва ба шохаҳои зиёди авлодӣ тақсим шудани онҳо мешавад. Масалан, рӯдаковокҳо (ҳидрашаклон, сифоидшаклон, полипҳои марҷонӣ, шонадорон) фаровон паҳн шудаанд, вале қатъи назар аз гуногунии андозаю шакл ва муҳити зист, дар худ типи умумии ташаккули ҳайвоноти дутабақаро маҳфуз доштаанд.

 Эзоҳ 

 Адабиёт 

 Северцов А. Н. Главные направления эволюционного процесса. Вып. 3., М., 1967.

Гурӯҳ:Биологияи таҳаввулӣ